system: Persuna:
- vegliadetgna: 50-69 onns
- schlattaina: feminin
- liug: Ruschein

question: Tgei actividads fas ti la primavera, la stad, igl atun, igl unviern?

answer: La primavera haiel da far bia lavurs en iert, atgnamein duront tut las stagiuns dano duront gl'unviern. Mintga jamna mon jeu a viandar cun mi'amitga. Duront gl'unviern mein nus lu a senudar ina ga ad jamna. Jeu contel en in chor, sunel ghitara e da niev puspei clavazin. Ina ga ad jamna mondel a 'Feldenkrais, quei fa fetg bein. Plinavon lavurel sco voluntaria tier 'Tischlein deck dich' e duas ga ad jamna segidel jeu cun fugitivs ch'ein vid emprender tudestg. Quei fa plascher a mi ed jeu hai empriu d'enconuscher per l'emprema ga en mia veta ina persuna da trent'onns ch'ei aunc mai stada a scola, che ha gl'emprem giu d'emprender da scriver e leger. Ussa sundel pensiunada e fetschel praticamein mo pli quei che fa plascher a mi.